CELEX: 62009CN0422
Language: lt
Date: 2009-10-28 00:00:00
Title: Byla C-422/09: 2009 m. spalio 28 d. Symvoulio tis Epikrateias (Graikija) pateiktas prašymas priimti prejudicinį sprendimą byloje Vasiliki Stylianou Vandorou prieš Ypourgos Ethnikis Paideias kai Thriskevmaton (Švietimo ir religinių reikalų ministrą)

30.1.2010   
            
            
               LT
            
            
               Europos Sąjungos oficialusis leidinys
            
            
               C 24/20
            
         2009 m. spalio 28 d.Symvoulio tis Epikrateias (Graikija) pateiktas prašymas priimti prejudicinį sprendimą byloje Vasiliki Stylianou Vandorou prieš Ypourgos Ethnikis Paideias kai Thriskevmaton (Švietimo ir religinių reikalų ministrą)
   
   (Byla C-422/09)
   2010/C 24/35
   Proceso kalba: graikų
   
      Prašymą priimti prejudicinį sprendimą pateikęs teismas
   
   
      Symvoulio tis Epikrateias
   
   
      Šalys pagrindinėje byloje
   
   
      Ieškovė: Vasiliki Stylianou Vandorou
   
      Atsakovė: Ypourgos Ethnikis Paideias kai Thriskevmaton (Švietimo ir religinių reikalų ministras)
   
      Prejudicinis klausimas
   
   Ar pagal Direktyvos 89/48/EEB dėl bendrosios aukštojo mokslo diplomų, išduotų po bent trejų metų profesinio mokymo ir lavinimo, pripažinimo sistemos (OL L 19, p. 16; 2004 m. specialusis leidimas lietuvių k., 5 sk., 1 t., p. 337) 4 straipsnio 1 dalies b punktą, iš dalies pakeistą Direktyvos 2001/19/EB (OL L 206, p. 1; 2004 m. specialusis leidimas lietuvių k., 5 sk., 4 t., p. 138), galiojusios iki jos panaikinimo Direktyvos 2005/36/EB (OL L 255) 62 straipsniu, 1 straipsnio 3 dalimi, „profesine patirtimi“, į kurią atsižvelgė kompetentinga valdžios institucija, vertindama, ar suinteresuotojo asmens kompetencija, įgyta per tokią patirtį, gali iš dalies ar visiškai kompensuoti esminius dalykų, kurių suinteresuotasis asmuo mokėsi kilmės valstybėje narėje, ir tų, kurie nurodyti atitinkamame priimančiosios valstybės narės reikalaujamame diplome, skirtumus, laikoma patirtis, turinti visus šiuos požymius: a) suinteresuotasis asmuo ją įgijo gavęs diplomą, kilmės valstybėje narėje leidžiantį dirbti pagal atitinkamą reglamentuojamą profesiją; b) jis įgijo ją priimančiojoje valstybėje narėje užsiimdamas profesine veikla, kuri, nors nesutampa su reglamentuojama profesija, pagal kurią dirbti priimančiojoje valstybėje narėje norėdamas suinteresuotasis asmuo pateikia paraišką pagal Direktyvą 89/48/EEB (kuris, beje, negali teisėtai dirbti pagal šią profesiją priimančiojoje valstybėje narėje nepatenkinus tokios paraiškos), yra, remiantis kompetentingos valdžios institucijos atliktu vertinimu iš esmės, būtinu sprendimui priimti, profesinė veikla, susijusi su šia reglamentuojama profesija, ir c) kuri, remiantis kompetentingos valdžios institucijos atliktu vertinimu iš esmės, būtinu sprendimui priimti, dėl tokio ryšio laikoma galinti bent iš dalies kompensuoti esminius dalykų, kurių suinteresuotasis asmuo mokėsi kilmės valstybėje narėje, ir tų, kurie nurodyti priimančiosios valstybės narės atitinkamame diplome, skirtumus?